Απόφαση της Μεικτής Επιτροπής του ΕΟΧ

αριθ. 6/2000

της 4ης Φεβρουαρίου 2000

για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα II της συμφωνίας τροποποιήθηκε με την απόφαση αριθ. 164/1999 της Μεικτής Επιτροπής του ΕΟΧ, της 26ης Νοεμβρίου 1999(1).

(2) Η απόφαση 1999/303/ΕΚ της Επιτροπής, της 12ης Απριλίου 1999, σχετικά με κοινό τεχνικό κανονισμό για τη σύνδεση με τα αναλογικά δημόσια τηλεφωνικά δίκτυα μεταγωγής (PSTN) τερματικού εξοπλισμού που υποστηρίζει την υπηρεσία φωνητικής τηλεφωνίας σε αιτιολογημένες περιπτώσεις, στον οποίο η διευθυνσιοδότηση δικτύου, εάν παρέχεται, εκτελείται με σηματοδοσία πολυσυχνότητας διπλού τόνου (DTMF)(2), πρέπει να ενσωματωθεί στη συμφωνία.

(3) Η απόφαση 1999/304/ΕΚ της Επιτροπής, της 12ης Απριλίου 1999, σχετικά με κοινό τεχνικό κανονισμό για το ψηφιακό δίκτυο ενοποιημένων υπηρεσιών (ISDN), την τηλεϋπηρεσία τηλεφωνίας 3,1 kHz και τις απαιτήσεις προσάρτησης για τερματικά χειροσυσκευής (έκδοση 2)(3), πρέπει να ενσωματωθεί στη συμφωνία.

(4) Η απόφαση 1999/310/ΕΚ της Επιτροπής, της 23ης Απριλίου 1999, που αφορά κοινό τεχνικό κανονισμό σχετικά με εξοπλισμό για βελτιωμένες ψηφιακές τηλεπικοινωνίες με ασύρματα τηλέφωνα (DECT) ο οποίος παρέχει πρόσβαση στο ψηφιακό δίκτυο ενοποιημένων υπηρεσιών (ISDN)(4), πρέπει να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Μετά το σημείο 4νγ (απόφαση 98/734/ΕΚ της Επιτροπής) του κεφαλαίου XVIII του παραρτήματος II της συμφωνίας, παρεμβάλλονται τα ακόλουθα σημεία: "4νδ. 399 D 0303: Απόφαση 1999/303/ΕΚ της Επιτροπής, της 12ης Απριλίου 1999, σχετικά με κοινό τεχνικό κανονισμό για τη σύνδεση με τα αναλογικά δημόσια τηλεφωνικά δίκτυα μεταγωγής (PSTN) τερματικού εξοπλισμού που υποστηρίζει την υπηρεσία φωνητικής τηλεφωνίας σε αιτιολογημένες περιπτώσεις, στον οποίο η διευθυνσιοδότηση δικτύου, εάν παρέχεται, εκτελείται με σηματοδοσία πολυσυχνότητας διπλού τόνου (DTMF) (ΕΕ L 118 της 6.5.1999, σ. 55).

4νε. 399 D 0304: Απόφαση 1999/304/ΕΚ της Επιτροπής, της 12ης Απριλίου 1999, σχετικά με κοινό τεχνικό κανονισμό για το ψηφιακό δίκτυο ενοποιημένων υπηρεσιών (ISDN), την τηλεϋπηρεσία τηλεφωνίας 3,1 kHz και τις απαιτήσεις προσάρτησης για τερματικά χειροσυσκευής (έκδοση 2) (ΕΕ L 118 της 6.5.1999, σ. 60).

4νστ. 399 D 0310: Απόφαση 1999/310/ΕΚ της Επιτροπής, της 23ης Απριλίου 1999, που αφορά κοινό τεχνικό κανονισμό σχετικά με εξοπλισμό για βελτιωμένες ψηφιακές τηλεπικοινωνίες με ασύρματα τηλέφωνα (DECT) ο οποίος παρέχει πρόσβαση στο ψηφιακό δίκτυο ενοποιημένων υπηρεσιών (ISDN) (ΕΕ L 119 της 7.5.1999, σ. 57)."

Άρθρο 2

Το κείμενο του σημείου 4ιβ. (απόφαση 95/526/ΕΚ της Επιτροπής) του κεφαλαίου XVIII του παραρτήματος ΙΙ της συμφωνίας διαγράφεται.

Άρθρο 3

Τα κείμενα των αποφάσεων 1999/303/ΕΚ, 1999/304/ΕΚ και 1999/310/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.

Άρθρο 4

Η παρούσα απόφαση αρχίζει να ισχύει στις 5 Φεβρουαρίου 2000, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(5).

Άρθρο 5

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 4 Φεβρουαρίου 2000.

Για τη Μεικτή Επιτροπή του ΕΟΧ

Ο Πρόεδρος

F. Barbaso

(1) ΕΕ L 61 της 1.3.2001.

(2) ΕΕ L 118 της 6.5.1999, σ. 55.

(3) ΕΕ L 118 της 6.5.1999, σ. 60.

(4) ΕΕ L 119 της 7.5.1999, σ. 57.

(5) Δεν έχουν αναφερθεί συνταγματικές απαιτήσεις.